Exqrch/javanese-Komodo-pixelgpt huggingface dataset:
Sistém pasepuran ing Switserlan kabangun saka jaringan utama darbèné nagara lan jaringan liyané darbèné maskapé-maskapé swasta ing tlatah operasi mawa latar wuri alam kang béda-béda
Banjur salah sawijining ciri khas utama sepur ing Switserlan iku yasan-yasan lan konstruksi-konstruksi kang ngédab-édabi, mligi trowongan-trowongan dawa lan trayèk-trayèk kang astamiwa
Maskapé nagara lan swasta loro-loroné nrapaké lokomotif listrik lan diesel
Ing sawatara trayèk uga isih ana sepur kluthuk utawa sepur kukus
Jawatan sepur Switserlan ndarbèni jeneng SBB-CFF-FFS
Iki cekakan saka SBB = "Schweizerische Bundesbahnen" ing basa Jerman, CFF = "Chemins de Fer Fédéraux Suisses" ing basa Prancis lan FFS = "Ferrovie Federali Svizzere" ing basa Italia
Ing basa Jawa pertalané 'Jawatan Sepur Fédéral Switserlan'
Jawatan Sepur Switserlan ndarbèni telung jeneng ing telung basa amarga Switserlan ndarbèni telung basa resmi
Trayèk sepur kapisan dibukak ing taun 1848 antara Zürich lan Basel
Ing taun 1848 pamaréntah Switserlan njaluk tulung marang insinyur kawentar Britania Robert Stephenson kanggo ngrancang karangka jaringan sepur nasional
Stephenson banjur ngrancang trayèk saka Zürich menyang Jenéwa via Lausanne
Trayèk iki nganti saiki isih dadi jaringan utama SBB
Dideleng saka lokasi Switserlan, mula ora nggumunaké manawa wiwit awal Switserlan kepéngin nyambungaké jaringan sepuré marang jaringan sepur nagara-nagara jiran
Dadi Switserlan kudu bisa golèk cara supaya bisa nembus Pagunungan Alpen
Solusi kapisan iku trayèk menyang Italia ngliwati Trowongan Gotthard
Jaringan sepur ing Switserlan
Jaringan ril sepur Switserlan dawané 4.876 km (ing taun 2010)
Ing sawijining nagara kang ambané 41.285 km2, iku bebarengan karo Céko kalebu kang padhet dhéwé sadonya manawa nagara mini kaya Monako lan Vatikan ora mèlu diétung
Namung sawatara kilomèter waé kang ora dièlèktrifikasi
Kalebu jaringan iki saliyané Jawatan Sepur Switserlan uga kabèh sepur gunung lan trèm-trèm kang ana ing kana
Jaringan ril iki kapérang dadi jaringan utama lan jaringan sampingan (alternatif)
Sing kalebu jaringan utama iku kabèh jalur ril biyasa (1435 mm) ing dalan-dalan utama
Jalur-jalur trèm iku kalebu jalur biyasa lan jalur ciyut
42 km saka jaringan iki darbèné DB (Jawatan Sepur Jerman) kang dunungé ana ing wewengkon Switserlan
Saliyané iku ÖBB (Jawata Sepur Ostenrik) uga ndarbèni 2 km ril
Kosok baliné SBB uga ndarbèni 14 km ril ing nagara-nagara tetangga.
Paris Saint-Germain FC Paris Saint-Germain Football Club utawa kang dikenal kanthi jênêng PSG ya iku sawijining klub bal-balan Perancis kang main ana ing Ligue 1, Perancis
Markasé ana ing Paris, Perancis
Klub iki diadhêkaké ana ing taun 1970
Wiwit Fèbruari 2013 David Beckham gabung marang tim iki lan dikontrak dugi 5 wulan lan gajinipun disumbangaké kanggé amal
"Nganti 14 Fèbruari 2013."
Catherine saking Valois Catherine saking Prancis (#ALIH) minangka Permaisuri Inggris saka taun 1420 tekan taun 1422
Panjenengané ya iku putri Raja Charles VI saking Prancis, garwa Henry V saking Inggris , ibu Henry VI saking Inggris dan Raja Perancis, lan liwat prastawa pernikahan rahasiané karo Owen Tudor, éyang Raja Henry VII saking Inggris
mbakyu saking Catherine, Isabella saking Valois, minangka Permaisuri Inggris saking taun 1396 – 1399, minangka pangantèn cilik Raja Richard II saking Inggris
Lair ing Hôtel de St Pol, Paris, lan tilar donya ing Biara St Saviour utawa Biara Bermondsey, London, Catherine dikubur ing Westminster Abbey, lan sasuwéné mangsa papréntahan Henry VII tutup peti matiné mbukak kanthi ora sengaja, ngetokaké jenazahé, kang pirang-pirang génerasi narik perhatiané para wisatawan; kerangka Catherine ora dikubur manèh kanthi layak tekan mangsa papréntahan Victoria saking Britania Raya
Catherine saking Valois minangka putri Raja Charles VI saking Prancis karo garwané Isabelle saking Bayern
Panjenengané dilairaké ing Hotèl of St
Pol (salah sijining pura kraton ing Paris) tanggal 27 Oktober 1401
Sadurungé, ana salah sijining rembugan kanggo nikahaké karo putra Henry IV, nanging Raja kebacut tilar donya sadurungé negosiasi iku kawiwitan
Raja kang anyar, Henry V, uga mènèhi saran prastawa jodoh-jodohan mau, nanging njaluk mas kawin kang gedhé lan diakoni haké kanggo tahta Prancis
Henry V lunga perang karo Prancis lan sawisé kamenangan Inggris ing Pertempuran Agincourt, rencana pernikahané dilanjutaké
Catherine jaréné ayu banget lan nalika Henry akhiré ketemu karo panjenengané ing Meulan, panjenengané dadi seneng
Ing wulan Mèi 1420, salah sijining prajanjèn perdamaian digawé antarané Inggris lan Prancis lan Charles ngakoni Henry saking Inggris minangka pewarisé
Catherine lan Henry nikah ing Gréja Paroki St John utawa Katedral Troyes tanggal 2 Juni 1420
Catherine budhal menyang Inggris karo garwa anyaré lan diwénéhi makutha minangka Ratu ing Westminster Abbey tanggal 23 Fèbruari 1421
Ing wulan Juni 1421, Henry bali ing Prancis kanggo nglanjutaké kampanyené
Ing wektu iki, Catherine wes ngandut sapropirané wulan lan nglairaké Pangeran Henry ing tanggal 6 Dhésèmber 1421 ing Windsor
Anak iku lan bapaké ora naté ketemu manèh
Ing mangsa pengepungan Meaux, Henry V kenèk salah sijining lelara fatal lan tilar donya tanggal 31 Agustus 1422, sadurungé ulang tauné angka 35
Catherine durung tekan umur 21 taun lan wés dadi randa minangka Ratu Inggris
Charles VI tilar donya sapropirané wulan salanjuté, nggawé Henry VI dadi raja énom Inggris lan jajahan Inggris-Prancis lor
Catherine nggawé manja putrané nalika panjenengané isih cilik
Nanging, Catherine isih enom lan péngin nikah manèh kang nggawé prihatin Pelindungé, pakdhe raja, Humphrey, Adipati Gloucester
Gosip kang nyebar manawa Catherine nduwé rencana arep nikah karo Edmund Beaufort, Pangeran Mortain, seduluré garwané
Humphrey ora setuju karo babagan nikahan iku, nanging, ing njero Parlemen taun 1427-8, salah sijining rancangan undang-undang nggawé peraturan kanggo salah sijining Ratu kang randa kanggo nikah manèh
Rancangan undang-undang mau ngendika manawa misalé salah sijining Ratu nikah manèh tanpa persetujuan Raja, garwané bakal kelangan lemah lan bandané, sanadyan keturunan saka prastawa pernikahan mau bakal tetep dadi anggota saking kulawarga kraton lan ora bakal nanggung hukuman
Peraturan liyané ya iku manawa persetujuan raja mung bisa kadadéan manawa panjenengané wés diwasa
Nalika rancangan undang-undang mau digawé, raja mung yuswané 6 taun
Catherine mapan ing njero pura raja, mungkin bèn éntuk ngemong putrané kang isih cilik, nanging babagan iki uga nekakaké untung kanggo para kanselir dhéwé kanggo ngawasi Ratu
Ing mburi kabèh iki, Catherine wiwit njalin gayutan karo Owen ap Maredudd ap Tudor saking Wales.
Ana akèh dongèng, kang paling ora njurung, kepriye Catherine lan Owen ketemu
Owen mungkin dilairaké ing kiwa-tengené taun 1400, lan mungkin lunga ing medan perang nalika nglayani pengurus Henry V Sir Walter Hungerford taun 1421 ing Prancis
Tudor kemungkinan gedhé minangka penjaga kang ditunjuk kanggo rumah tangga Ratu utawa lemari klambi
Hubungan iku diwiwiti nalika Catherine mapan ing Kastil Windsor, lan panjenengané dadi ngandut kanthi anak kapisan ing papan iku
Ing sapropirané titik, panjenengané mandek mapan ing njero rumah tangga Raja lan ing wulan Mèi 1432 Parlemèn njamin Owen ing babagan hak salah sijining wong kang kebangsaané Inggris
Iki wigati amarga hukum-hukum Henry IV mbatesi hak-hak wong Welsh
Ora jelas manawa Catherine lan Owen Tudor sajatiné nikah
Ora ana bukti nyata dokumentasi saka prastawa nikahan mau
Saliyané iku, manawa panjenengané loro kabèh temenan naté nikah, ana pertanyaan manawa nikahan mau sah, dideleng saka Undang-undang 1428
Saka gayutan Owen Tudor lan Ratu Catherine mudunaké Henry VII saking Inggris lan Dinasti Tudor
Para sejarawan Tudor negesaké manawa Owen lan Catherine wés nikah, amarga nikahan panjenengané kabèh kang sah minangka mata rantai kang wigati banget ing nejro argumentasi kanggo legitimasi Dinasti Tudor
Owen lan Catherine paling sithik duwé lima anak (4 anak slamet tekan gedhÉ)
Edmund, Jasper lan Owen sakabehé lair adoh saka pura
Panjenengané kabèh duwé 2 anak wédok, Margaret, kang dadi salah sijining biarawati lan Tacina, kang nikahi Reynold Grey
Catherine ngleboni Bermondsey Abbey, kemungkinan golèk obat kanggo penyakité kang wés gawé susah sasuwené sapropirané wektu (kemungkinan kanker) Panjenengané uga ngandut anak kang pungkasan lan nglairaké sapropirané dina sadurungé tilar donyané
Panjenengané nggawé wasiaté mung telung dina sadurungé tilar donyané tanggal 3 Januari 1437
Panjenengané dikubur ing Westminster Abbey ing njero kapel Henry V Chantry
Sawisé Ratu tilar donya, mungsuh Owen lan Catherine mutusaké kanggo nerusaké nglawan Owen kang nglanggar hukum kanthi nikah manèh karo Ratu kang wés randa
Owen ngetok ing ngarep Dewan, mbébasaké panjenengané dewé saka warna-warna tuduhan lan dibebasaké
Ing perjalanan baliné menyang Wales, panjenengané ditahan lan bandané disita
Panjenengané nyoba kanggo lumayu saka kunjara Newgate ing wiwitan taun 1438 lan akhiré mandek ing Kastil Windsor ing wulan Juli taun iku
Sawetara iku, rong putra tuwa dhéwé Owen lan Catherine, Edmund lan Jasper, lunga kanggo mapan bareng Catherine de la Pole, Kepala Biarawati Barking lan sadulur wédok, Earl Suffolk
Ing salah sijining dina sawisé taun 1442, Raja (sadulur tiri panjenengané kabèh) njupuk peran kanggo ngasuh panjenengané kabèh
Owen, akhiré dibébasaké kanthi jaminan £2000, nanging diwènèhi ngapura ing wulan November 1439 (lan jaminan iku dibatalaké ing taun 1440)
Owen diladèni kanthi apik sawisé iku lan mapan ing njero rumah tangga Raja tekan tengah-tengahan taun 1450
Tilar donya lan panguburan
Catherine tilar donya tanggal 3 Januari 1437, ora suwé sawisé nglairaké, ing London, lan dikubur ing Westminster Abbey
Owen Tudor ditahan kanthi tuduhan kang ora jelas ora suwé sawisé tilar donyane Catherine, nanging salanjuté dibébasaké
Panjenengané urip tekan taun 1461, nalika panjenengané dièksekusi déning York dibarengi Paprangan Salib Mortimer
Putra-putra panjenengané kabèh diwènèhi laladan kakuasaan ing ngisor pangeran déning putra Catherine Raja Henry VI.
Edmund nikah karo Margaret Beaufort, salah sijining wanita saka keturunan kraton, kanthi putra-putra panjenengané kabèh akhiré dadi Raja Henry VII
Patung kayu kuburané kang digawa ing upacara penguburané isih ana tekan saiki ing Westminster Abbey lan dipajang ing Musium Undercroft
Makam asliné nglambangaké pengetan saka pualam, kang kanthi sengaja dirusak sasuwéné ekstensi ing biara nalika mangsa papréntahan putuné, Henry VII saking Inggris
Wes dinyatakaké manawa Henry mrintahaké supaya pengetané disingkiraké kanggo ngadohaké saka garis kulawargané kang ora sah
Ing wektu iku, tutup peti matiné ora sengaja kaangkat, ngetokaké rangkané, kang sasuwéné pirang-pirang génerasi dadi daya tarik wisata
Ing taun 1669 salah sijining penulis buku harian Samuel Pepys ngambung ratu kang wés tilar donya ing wektu ulang tauné: Jenazahe Catherine ora dikubur manèh kanthi patut tekan mangsa papréntahan Victoria saking Britania Raya
Silsilah kulawarga Catherine saking Valois
Sajarah Prancis Saking Jaman Watu Tumuju Jaman Wesi
Tapak tilasipun kawontenan manungsa ing Prancis sampun wonten 1.800.000 warsa kapengker
Kinten-kinten wekdal punika nedahaken manawi évolusi ngengingi sajarah Prancis punika panjang sanget
Warsa 600.000 SM manungsa ngginakaken geni
Ing antawisipun warsa 35.000-10.000 SM, évolusi sajarah wiwit katingal langkung cetha nalika mlebet satunggaling tahap pangrembakan ingkang dipunwastani jaman Palaéolitikum
Jaman Palaéolitik ingkang tinandha kanthi karya-karya kagunan rupa ingkang gadhah mutu saé paling wiwitan kados ta ingkang katingal saking manéka pethétan ing gebyoking guwa ing Lascaux utawi réca-réca alit kados ta réca Venus saking Brassempouy
Warsa 10.000 SM, kawontenan iklim ngalami éwah-éwahan ingkang ageng
Jaman ès sampun paripurna lan kagantosaken déning periode ingkang iklimipun langkung sedeng
Mammaouth ugi sampun kandeg, déné rusa kutub tumuju lèr
Sapérangan jinising kéwan sanèsipun wiwit dipundadosaken kéwan pangingon kados ta segawon ing warsa 800 SM
Kususipun ménda lan ménda gibas ing warsa 6000 SM ing wewengkon kiduling Prancis lan lembu ing warsa 5.000 SM
Ing antawisipun warsa 10.000 dumugi 5.000 SM punika dipunwastani minangka periode Epipaleolitik utawi Mesolitik ingkan puncakipun ing révolusi Néolitik lan dhusun-dhusun purba, manungsa lajeng dados pambudidaya alam
Évolusi lamat-lamat punika ingkang dipunlukisaken lumantar ringkesan kronologis ingkang ngiket salebetipun roman "La Guerre du Feu" anggitanipun J.-H
Révolusi Neolitik (6000 SM)
Wiwit milenium kaping 6 SM kadadosan pergeseran pola pagesangan pendhudhuk ing Wètan
Wiwit jaman punika Prancis kénging kalih prabawa ingkang salajengipun dados ciri ajeg sajarah inggih punika arus prabawa ingkang dhateng saking kawasan Laut Tengah lumantar pangrembakan pelayaran maritim paling wiwitan, lan arus prabawa saking kawasan lembah Kali Danube ing Éropah Tengah
Lumantar kaling alur hubugan punika ingkang asalaipun saking Wétan
Sanajan kadar prabawa ing saben wewengkon bènten-bènten, nanging asil patemon kanthi unsur-unsur njawi punika dadosaken sadaya ing satunggal tipé évolusi ingkang sami, inggih punika komunitas-komunitas wong tani purba ingkang nglompok mbentuk "ékan-ékan" dhusun, sarta nerapaken satunggaling sistem produksi campuran antawisipun peternakan, pertanian, lan kerajinan, tuladhanipun pandamelan tembikar
Kawontenan punika ngeteraken tiyang-tiyang ingkang kathah-kathahipun taksih nindakaken pola pagesangan pindhah-pindhah punika sangsaya dadosaken masarakat nindakaken pola pagesangan kanthi ajeg
Kanthi ajeg wonten satunggaling wewengkon tartemtu, ingkang strukturipun dipuntemtokaken piyambak, pramila kadadosan ewahing tata pagesangan ingkang utami sanget salebeting komunitas-komunitas padusunan punika kanthi nerapaken pola hierarki sosial ingkang dhedhasar paclathon, jinising pagaweyan, lan peranan saben-saben tiyang
Kanthi cara punika dadosaken tiga ékan wewengkon ageng ing gadhah ciri kas
Wewengkon Prancis ingkang pisanan ngalami fenomena Neolitik wiwit milennium kaping 5 SM inggih punika wewengkon kidul (Midi)
Prabawa njawi ingkang nyawiji ing kawontenan punika mliginipun saking kawasan Laut Tengah
Kawontenan tembikar kanthi tatahan pethétan kulit kerang saking wewengkon punika, ingkang dipunsebat cardium, saking istilah kabudayan "cardiale"
Kabudayan punika sumebar ngantos sekubenging wewengkon pasisir Laut Tengah, sanajan namung kasil mlebet kirang saking 100 kilomèter ing wewengkon terpencil
Pendhudhuk kanthi kabudayan "cardiale" punika taksih tumemplek kanthi kabiyasan lami kados ta methik tuwuhan, manggèn ing guwa-guwa watu, ngingu mendha lan mendha gibas, sarta nanem gandung lan Hordeum vulgare (orge)
Sampun wonten bentuk-bentuk panggènan ingkang kawangun ing dataran terbuka minangka perintis wujud dhusun, kados ta kapanggih ing situs Couthezon ing wewengkon Vaucluse ingkang gubuk-gubukipun bunder
Lumebet millenium kaping 4 SM prabawa kabudayan "cardiale" punika sumebar ngantos njangko wewengkon-wewengkon ing sigaran lèr (situs Roucadour ing wewengkon Lot), sanajan lingkup panyebaranipun tetep winates.
Sejatosipun ingkang pisanan ngembangaken kabudayan pertanian inggih punika wewengkon-wewengkon ing belahan wétan Prancis
Kabudayan punika sinebat "rubanée" satunggaling istilah ingkang ugi saking name jinis kerajinan tembikar ingkang pinethétan goresan kanthi wujud spiral, uliran, utawi lengkungan
Kabudayan punika dipuntepangaken déning golongan-golongan pamdhateng saking Lembah Danube lan kawasan Éropah Tengah
Kelompok-kelompok ing pangrawuh saking lembah Danube lan kawasan Éropah Tengah
Golongan-golongan ingkang dumugi kanthi bekta uba rampe jangkep lan lajeng bikak tegalan ing nginggilipun lahan-lahan kanthi lapisan lemah endapan (loess) ingkang subur, lan bangun dhusun-dhusun kanthi gegriya ing dhawanipun ingkang mancik 8-40 mèter
Tapak tilas leng tilasanipun saka pancang saking griya-griya kala wau kapanggih ing sapérangan situs purbakala, ing Cuiry-lès-Chaudardes (Aisme) lan ing Charmoy (yonne)
Ing nginggilipun lahan ingkang tumata rapi lan dipunparingi pager semak belukar minangka panjagi, para wong tani kala wau tetanem (serealia) sarta ternak lembu lan babi
Ing mangsa punika laladan-laladan pasisir Samodra Atantik Tengah ngalami satunggaling fénomena budaya sanès, inggih punika kabudayan Megalitik
Sampun dangu kabudayan punika tansah dipungayutaken kaliyan tiyang-tiyang Celt (ide ingkang ngantos sapunika taksih wonten ing tokoh Obelix ing serial komik Asterix)
Sejatosipun dolmèn-dolmèn ingkang paling sepuh saking milenium kaping 5 SM
Dolmèn utawi méja watu punika ingkang wiwitanipun dipundeleh ing salabetipun yasan tumulus utawi cuwèran inggih punika ruangan mayit
Mènhir utawi tugu batu ngantos samangké taksih boten gampil dipunpastèkaken umuripun lan hambok manawi dipundamel paling wingking
Ginanipun taksih dados teka-teki, kalebet deretan menhir ingkang kapanggih ing Carnac
Pandamelan monumen-monumen ageng kala wau kados ta ménhir-ménhir ingkang kapanggih ing Barnenez caketipun Morlaix, utawi yasan-yasan tulus ing Bougon (Deux-Sèvres), nyirataken kawontenan satunggaling wujud masarakat ingkang gadhah tatan organisasi lan hiérarki
Kawontenan bentuk-bentuk arsitéktur asli kados punika sajatosipun gegayutan kaliyan manéka éwah-éwahan pola ékonomi ingkang caket sesambetanipun kaliyan tandha-tandha manggèn netep lan pangrembakan pertanian
Kabudayan Chasséen asalipun saking satunggaling situs purbakala, Chassey, ingkang dumunung ing wewengkon Saône-et-Loire, sanajan kabudayan punika aslinipun saking wewengkon kidul (Midi)
Ing salebeting kabudayan punika unsur-unsur prabawa laut Tengah katingal punjul
Kanthi wekdal ingkang boten dangu, kabudayan punika sampun sumebar ing sapérangan wewengkon Prancis, kejawi ing wewengkon-wewengkon wétan
Ciri utami saking kabudayan Chasséen inggih punika punjulipun pangrembakan pendhudhuk sarta kagiyatan pertanian
Papan panggènan, sangsaya kathah awit dipunadegaken dhusun-dhusun ageng kados ta Saint-Michel-du-Touch lan Villeneuve-Tolosane ing lembah Kali Garonne, ingkang ambanipun 20 lan 15 hektar
Ing sapérangan wewengkon dipunbikak lahan-lahan pertanian énggal kanthi ciri kas kanthi wujud perkampungan mawa bètèng ing kawasan Wétan-Tengah, inggih punika kabudayan tiyang Matignons (Charente) lan Peu-Richardn(Charente-Maritime), ingkang bènten kaliyan budayan Chasséen
Ing wewengkon-wewengkon pinggiring tlaga ugi wonten dhusun-dhusun, tuladhanipun Charavines ing pinggiring Danau paladru (Isère)
Jaman Néolitik Pungkasan lan Mula Bukanipun Metalurgi
Ing antawisipun warsa 2500-2000 SM inggih punika mangsa pangrembakan peradapan-peradapan Neolitik ingkang tinandha kanthi mindhakipun intènsitas palenggahan lahan
Kabudayan Fontbouisse, ing wewengkon pedalaman Montpellier inggih punika tuladha saé kanthi cacah perkampungan ingkang kathah (20-25 perkampungan saben 100 km²) kapérang dados babagan-babagan laham pinisah ingkang tumata nglompokaken para pendhuhuk dataran cendhèk lan pendhudhuk dataran tinggi, para peternak lan wong tani, perkampungan Fontbouisse lan Cambous (Hérault) ingkang gadhah gubuk-gubuk kanthi wujud bunder sarta yasan-yasan ageng saking watu lonjong ingkang minangka kandhang ménda gibas
Tandha-tandha pangrembakan ingkang sami katingal ing wewengkon aliran Lèpèn Seine (Bassin Parisien), inggih punika lembah Lèpèn Seine, Oise lan Marne
Nanging babagan ingkang paling katingal ing mangsa punika inggih ngginakaken logam (emas lan tembaga)
Metalurgi sampun tinepang ing dunya Wétan wiwit warsa 6000 SM, lajeng dumugi Kilèn
Papan panggènan ingkang pisanan ngginakaken wiji tembaga inggih punika wewengkon Cévennes lan wewengkon Massif Central sisih Kidul-wétan .
Papan panggènan punika ugi kapanggih ciri kabudayan Fontbouisse nanging ingkang ngrembakakaken metalurgi ing sakubenging Éropah inggih punika golongan ingkang asal-usulipun taksih dadosaken silang pamanggih ingkang winastan tiyang Companiformes
Asma punika saking gelas kanthi wujud loncèng ingkang gegayutan kaliyan ekspansi golongan punika
Periode Néolitik punika ingkang nglarasaken anggènipun ngginakaken barang-barang tradhisional saking watu kaliyan benda-benda logam ingkang nembé wonten ingkang ugi dipunwastani periode Chalcolitik.
Éric Cantona Éric Daniel Pierre Cantona utawa kang misuwur kanthi jeneng Éric Cantona (lair 24 Mèi 1966; umur 46 taun) iku salah siji artis utawa aktor lan uga mantan juru main bal-balan saka nagara Prancis
Ing babagan bal-balan Eric Cantona wis akèh pengalamane
Dhèwèké uga kapilih dadi juru main ing timnas Perancis
Ing tim nasional Prancis, Eric Cantona wis main kaping 43 lan bisa gawé 19 gol
Cantona uga dadi salah siji juru main kang gawé kuncara tim Manchester United
Eric misuwur minangka juru main bal-balan kang migunakaké nomer 7 ing seragame, nalika ing MU
Angka 7 ing MUdiangep kramat, amarga jaman biyèn angka 7 iku digunakaké déning juru main-juru main kang misuwur, kaya ta George Best lan Bryan Robson
Sawisé digunakaké déning Cantona, angka 7 digunakae déning David Beckham lan Cristiano Ronaldo
Ing MU, Cantona éntuk jejuluk utawa parap "King Eric" saka para suporter MU
Cantona uga kapilih dadi juru main kang paling apik ing Manchester United miturut kalawarta ing Inggris "Inside United"
Cantona saliyané dadi juru main bal uga misuwur minangka aktor
Cantona dadi aktor awit pensiun saka bal-balan
Cantona kagolong juru main kang gampang nesu
Cantona tau gelut karo kancane, kaya ta nalika dhèwèké mbalang sepatu ing Jean-Claude Lemoult nalika isih ing Montpellier
Prastawa kang paling misuwur ya iku nalika Cantona nendhang gaya kungfu marang Matthew Simmons, salah siji suporte Crystal Palace kang gawé dhèwèké diukum ora éntuk bal-balan wolung sasi, lan didendha 20 èwu poundsterling
Cantona iku salah siji juru main kang misuwuir nanging durung tau mbela timnas Prancis ing Piala Donya Fifa
Amerga dhèwèké ana prakara karo pelatih timnas Prancis nalika iku Henri Michel
Cantona dicorek saka timnasnalika Piala Donya ing Italia taun 1990 lan ing Amérikah Sarékat 1994
Ing taun 1998 uga ora bisa mèlu timnas amarga ukuman ora éntuk bal-balan nganti wolung sasi nalika ing MU
Cantona uga tau dadi pelatih ing Timnas Bal-balan pasisir Prancis nalika taun 2005 tekan 2008
Saliyané iku uga dadi Direktur Teknik ing tim New York Cosmos awit taun 2011
Cantona tau nikah karo Isabelle Ferrer lan duwé putra cacahé loro,ya iku Raphael (lair taun 1988) lan Josephine (lair taun 1995)
Saiki Cantona nikah karo aktris Rachida Brakni
Kakange Cantona, Joël, uga juru main bal-balan profésional kang tau main ing Olympique de Marseille, Újpesti TE lan Stockport County
Kayadene Cantona, Joël uga pensiun saka bal-balan lan saiki milih dadi aktor
Wiwitan urip ing bal-balan
Cantona asalé saka kulawarga imigran saka Sardinia, Spanyol
Kulawargane kapeksa metu saka Spanyol nalika jaman Jenderal Franco nguwasani Spanyol
Dhèwèké seneng dolanan bal, banjur dhèwèké gabung ing SO Caillolais, tim ing dhaerahe kang uga dadi papan latihan juru main-juru main Prancis, kaya ta Jean Tigana, Roger Jouve, lan Christophe Galtier
Bapake Cantona uga seneng bal-balan, nanging dadi kiper
Ing tim SO Caillolais Cantona main luwih kaping saka 200 tetandhingan
Amerga dhèwèké nalika main duwé semangat lan ora gampang nyerah, Cantona akèh dilirik tim
Tim propesional pisanan nglirik Cantona ya iku Auxerre
Ing Auxerre Cantona kalebu ing tim junior suwéné rong taun
Banjur kalebu tim senior nalika sasi November 1983
Sawisé iku Cantona miwiti urip ing bal-balan kang profésional, kaya ta ing Marseille, Bordeaux, Mont-pellier, lan Nimes
Wis dadi watake Cantona sing atos, nalika ing Marseille Cantona asring dadi cadhangan
Kui amarga dhèwèké ora cocog karo Ketua Marseille Bernard Tapie lan pelatih kang dipilih Tapie kanggo nggantekake Franz Beckenbauer, Raymond Goethals
Banjur Cantona lunga menyang Inggris lan gabung karo Leeds United, kanthi rega transfer 900.000 poundsterling saka Nimes
Sasuwene main ing Inggris, Cantona disenengi Sir Alex Ferguson, banjur dhèwèké ditarik main ing MU kanthi rega 1,2 juta poundsterling
Nalika tanggal 6 November 1991, sawisé menang saka Liverpool 3-0, saka Auxerre ing Piala UEFA kang kaloro ing Putaran kaloro ing Anfield, manajere Liverpool Graeme Souness ketemu karo Michel Platini ing sabubaré bal-balan, lan nakonke yèn Liverpool péngin tuku Cantona
Nanging Platini, ora nampa tawaran iku